Lëvizja Zaptimi, jashtë proceseve politike
Disa ekspertë thonë se protestat duhet të shndërrohen në një lëvizje më të zyrtarizuar që të sjellin ndryshime
Dy mijë infermierë u bashkuan me lëvizjen Të Zaptojmë Washingtonin për një demonstratë pranë Shtëpisë së Bardhë. Ata kërkojnë vendosjen e një takse mbi tregjet e aksioneve për të frenuar spekullimet e Uoll Stritit dhe për të rritur investimet në infrastrukturë që do të çonin në hapjen e vendeve të reja të punës. Meqënëse Presidenti Obama është kundër kësaj ideje, protestuesit vunë në lojë Sekretarin e Thesarit, Timothy Geithner. Aktivisti për të drejtat e konsumatorëve, Ralph Nader, thotë se deri tani lëvizja ka ndikuar shumë pak tek udhëheqësit politikë. Protestuesit e lëvizjes Zaptimi zotohen se do të punojnë jashtë proceseve tradicionale politike, të cilat ata i shohin si të papërshtatshme për të sjellë ndryshime. Ata preferojnë të përcjellin mesazhin drejtpërdrejt tek njerëzit. Karen Conner e Institutit të Politikave Ekonomike thotë se ata po fillojnë të ndryshojnë tonet politike në vend. (SOUNDBITE, Karen Conner) Disa analistë politikë besojnë se mesazhi i protestave ka nisur të zëvendësojë mesazhin kryesor të Lëvizjes Tea Party, të dy viteve të fundit, sipas të cilit janë shpenzimet e mëdha qeveritare ato që e kanë çuar vendin në falimentim. John Cavanagh është drejtor i Institutit për Studimet Politike. Zoti Cavanagh tregon rastin e fundit të një prej bankave kryesore për të vendosur një tarifë shtesë. Pas reagimit të ashpër të klientëve, banka hoqi dorë prej planit. Protestuesit zotohen se do të qëndrojnë. Michael Berkson është nga Nju Jorku. Protestuesit thonë se ata kanë në plan të zaptojnë zyrat e fushatës të kandidatëve republikanë për president. Ka gjithashtu plane të mëdha për në pranverë. Qëllimi i tyre është të detyrojnë politikanët të veprojnë, duke ushtruar presion prej jashtë sistemit politik.